בשביעי בשבת, ביום העשרים ושניים לחודש ניסן בשנת חמשת אלפים ושבע מאות ושבעים ושמונה לבריאת העולם למנין שאנו מונים כאן, בעיר דנוור שבמדינת קולורדו, בנוכחות בני משפחה וחברים, בני הזוג \_\_\_\_\_\_\_\_\_ ו \_\_\_\_\_\_\_\_\_ נכנסו בברית הנישואין.

אנו יוצאים לדרך חדשה ומשותפת בחיינו, ואנו מבטיחים זה לזו את חמש ההבטחות המהותיות שלהלן:

* אנו מבטיחים לאהוב, להוקיר ולעודד זה את זו ולהעניק השראה זה לזו, וכך ליצור קשר מיוחד במינו אשר בליבו חברות, חמלה וטוב-לב.
* אנו מבטיחים להתמודד עם הניסיונות שהחיים יציבו בפנינו בעוצמה ובאומץ, ולקבל את הברכות שהחיים יזמנו לנו בפליאה, שמחה ושחוק.
* אנו מבטיחים ליצור בינינו אינטימיות אשר מטפחת אמון, כנות ותקשורת.
* אנו מבטיחים להזין זה את זו רגשית, רוחנית ואינטלקטואלית, ולהיות תמיד מודעים למעלות ולחוזקות הייחודיות הקיימות בכל אחד מאיתנו.
* אנו מבטיחים להקים בית בקרב קהילת ישראל, בית שיהיה מחויב ליצירת חברה המקבלת את כל חבריה; ליצור סביבה אוהבת המוקדשת לשלום, תקווה וכבוד לכל בני האדם; ולקיים חיי משפחה שיהיו עשירים באהבה, למידה, טוב-לב, נדיבות, רווחה וחמלה.

ולסיום התחייבות זו: אנו בוחרים זה בזו כחברי אמת ברוח הוראתם של אבותינו אשר אמרו: "רכוש לך חבר אשר איתו תלמד, לידו תצחק, לצידו תישן, ותיתן בו את אמונך".

מי ייתן ונהיה טובים יותר ביחד.

והכל שריר וקיים.

עד \_\_\_\_\_\_\_\_\_\_\_\_\_\_\_\_\_\_\_

עד \_\_\_\_\_\_\_\_\_\_\_\_\_\_\_\_\_\_\_

הרב \_\_\_\_\_\_\_\_\_\_\_\_\_\_\_\_\_\_\_

הכלה \_\_\_\_\_\_\_\_\_\_\_\_\_\_\_\_\_\_\_

החתן \_\_\_\_\_\_\_\_\_\_\_\_\_\_\_\_\_\_\_